Ved sesongslutt 2016 hadde Rodgers 401 fullførte pasninger og 610 forsøk (begge personlige rekorder), andel fullførte pasninger på 65,7%, 4 428 pasningsyards, 40 touchdownpasninger, syv interceptions, en passer rating på 104,2, 396 rushing yards (personlig rekord) og fire rushing touchdowns. Med 40 touchdownpasninger ledet han ligaen i den statistikken for første gang i sin karriere og ble en av kun fire quarterbacks med minst 40 touchdowns i flere sesonger. Han var også nummer fire i pasningsyards, fullførte pasninger, pasningsforsøk, og passer rating. Han var nummer 3 i rushing yards og 5 i rushing touchdowns blant ligaens quarterbacks. Han ble rangert som nummer seks på NFL Top 100 Players of 2017.